सन 1820 दे बाद ए गुरीला जंग बल्लें-बल्लें मद्धम पौंदी गेई। राजा गुलाबसिंह जम्मू च ताकतबर होंदा गेआ। बुडढा हसनदेς बी चनासिंये गुरीलें गी, मुजाह मत दा ए आतम-घाती दा रास्ता छोड़ी देने दी तलकीन करन लगा। ओदी राए ही जे चनासिंये हून गुलाबसिंहै दा साथ देने आस्तै किट्ठै होना लोड़दा ऐ। अर्जन ए गल्लां सुनियै मनो-मन कुढ़दा रेहा पर वक्त उसदी पार्टी दे अनुकल नेई हा रेह‌्दा। सन 1828ई. दा साल चनासा आस्तै फी बड़ा बुरा साल हा। राजा हसनदेव गी ओदे गै इक सरबंधी ने गोली मारियै मारी दित्ता। ते किसै घरेलू झगड़े च गै अर्जन बी इक शरीकै दी गोली दा नशाना बनी गेआ। अर्जन दा मोह‌्‌रा बने दा ऐ। शरीकती च ए छिन्ना बड़े चिरै तगर चलदा रेहा। अर्जन दी ढाल-तलवार ओदे खानदानै च अज्ज बी मजूद ऐ ते उन्दी पूजा कीती जन्दी ऐ। इनें दौनें दे हत्यारें दे बैंस इत्थुआं चली गेदे न।